[Berl. Entom. Zeitschrift, Band LH, Jahrgang 1907]. 



Famliae Lemoniidarum supplementa cum notis. 



(Lepidoptera Rhopalocera.) 



Scripsit Professor Dr. Otto Thieme. 

 Cum tabula I. 



Novissime cum catalogum Mengeli, qui est de Erycinidis, sive, 

 ut rectius dici plerique volunt, de Lemoniidis, legendo percensereni, 

 non solum errorum sat magnum numerum deprehendere dabatur, 

 sed, quod jueundius repertu est, videbam etiam meam ipsius collec- 

 tionem, quantulacunque est (exhibet de fainilia species inter sexcen- 

 tas et septingentas), continere aliquot typos eosque nonnunquam in- 

 signes, qui editi in lucem hucusque a nemine esse viderentur. Inde 

 consilium mihi publicandi, quae in armariorum abdito aliquotiens per 

 annorum longitudinem quieverant. Diagnoses breves esse potuerunt, 

 quando picturis bonis adjuvantur. Occasione data breviter dis- 

 serui etiam de eis, quae ante me publicata sunt, cum aut errata 

 emendare aut parum nota in lucem protrahere opus esset. Sic pin- 

 gere voluimus etiam species aliquas, quae descriptae jam ab aliis 

 essent, quarum publicatio tamen intra sola verba se contineret. 



Gerte video fragmentaria esse, quae scripsi, et quae lineas per- 

 angustas non excedant. Pro initio sunto, quod, si vita et otium sup- 

 petet, ampliora studia sequentur. 



Restat, ut addam de nomenclatura. Nolim enim mirari quem- 

 quam me, inimicissimum nuper nomenclaturae juniorum, recens 

 transfugara in castra adversariorum transiisse. Non quasi sententia 

 Stare noluerimus. Non sectam mutavimus, sed precibus amicorum 

 exorati aliquantulum de via cedere voluimus, hoc jure quodam suo 

 exigentium, ne porro committamus, ut sit dissonus inter se et parum 

 sibi constans horum annalium contextus. 



I. Genus Eurybia Hübn. 



1. Eurybia jerairaa*) Hew. Equat. Lep. p. 45 No. 79. 1869. 



(Taf. I. tig. 1.) 

 Species rara et quae in plerisque collectionibus desit. Nee 

 mentionem ejus fieri in literis usquam video praeter locum Hewit- 



*) Vox certe barbara et quae nee significet quidquam et de qua ne 

 sciri quidem possit, quo pacto recte pronuntietur. Sic saepe, quae perfecta 

 pulchritudine rerum natura procreavit, norainum foeditate dehonestantur. 



1 



